b'\n_START_ARTICLE_\nDinoterbi\n_START_SECTION_\nOminaisuudet\n_START_PARAGRAPH_\nHuoneenl\xc3\xa4mp\xc3\xb6tilassa dinoterbi on vaaleankeltaista kiteist\xc3\xa4 ainetta. Yhdiste on k\xc3\xa4yt\xc3\xa4nn\xc3\xb6llisesti katsoen veteen liukenematonta, mutta liukenee moneen orgaaniseen liuottimeen kuten etanoliin. etyyliasetaattiin, sykloheksaaniin ja dimetyyliformamidiin. _NEWLINE_Dinoterbi on selektiivinen herbisidi ja sen vaikutusmekanismi perustuu oksidatiivisen fosforylaation h\xc3\xa4irint\xc3\xa4\xc3\xa4n. Yhdiste on monien muiden dinitrofenolien tavoin hyvin myrkyllinen my\xc3\xb6s nis\xc3\xa4kk\xc3\xa4ille. Aineen aiheuttaman myrkytyksen oireita ovatn muun muassa huonovointisuus, ruumiinl\xc3\xa4mm\xc3\xb6n kohoaminen, hikoilu, rauhattomuus, jano ja nopean hengitys.\n_START_SECTION_\nValmistus ja k\xc3\xa4ytt\xc3\xb6\n_START_PARAGRAPH_\nDinoterbi\xc3\xa4 voidaan valmistaa nitraamalla 2-tert-butyylifenolia._NEWLINE_Dinoterbi\xc3\xa4 k\xc3\xa4ytet\xc3\xa4\xc3\xa4n tai on k\xc3\xa4ytetty rikkaruohomyrkkyn\xc3\xa4 viljakasvien, herneiden ja papujen ja sinimailasen viljelill\xc3\xa4. Se on dinosebi\xc3\xa4 selektiivisempi ja v\xc3\xa4hemm\xc3\xa4n altis ilmaston vaikutuksille, mink\xc3\xa4 vuoksi se sopii dinosebi\xc3\xa4 paremmin viljojen rikkakasvien torjuntaan. Yhdiste levitet\xc3\xa4\xc3\xa4n viljelmille emulsiona.'